****

**VABAÜHENDUSTE UUDISKIRI**

**09.09.2015**

**Kogukondliku turvalisuse 2015. aasta väikeprojektide toetusprogramm**

Lääne-Viru Maavalitsus kuulutas Siseministeeriumi toel välja kogukondliku turvalisuse 2015. aasta toetusvooru, mille eesmärgiks on toetada turvalise elukeskkonna loomisse panustavaid vabaühendusi ja kohalikke omavalitsusi. Väikeprojekti taotlusi saab esitada kuni 27. septembrini 2015.

Toetuse taotlejaks võib olla mittetulundusühing või sihtasutus, mis oma eesmärgist lähtuvalt panustab turvalise elukeskkonna kujundamisse, sealhulgas linnaasumi- ja külaselts, korteriühistu, abipolitseinikke ühendav mittetulundusühing, naabrivalve tegevust edendav mittetulundusühing, vabatahtlikke päästjaid ühendav mittetulundusühing, samuti vabatahtlikke mere- ja järvepäästjaid ühendav mittetulundusühing ning nende liidud, vabatahtlikku päästekomandot pidav kohaliku omavalitsuse üksus või nende liidud.

Toetusvooru abil rahastatakse organisatsioonide vahelise koostöö edendamiseks korraldatavaid konverentse ja seminare, vabaühenduste ja vabatahtlike võimekuse tõstmiseks korraldatavaid koolitusi, reageerimisvõimekuse tõstmiseks soetatavat inventari ja elukeskkonda turvalisemaks muutvaid investeeringud.

Toetuse saaja peab taotluses kavandatud tegevused ellu viima toetuse lepingus sätestatud aja jooksul, kuid mitte hiljem kui 31.08.2016.

Väikeprojekti taotlusi saab esitada 7. –27. septembrini aadressile info@laane-viru.maavalitsus.ee märksõnaga „Kogukondliku turvalisuse väikeprojektide toetusvoor" või aadressil F. R. Kreutzwaldi 5, Rakvere.

Toetusvooru maht on Lääne-Viru maakonnas 12 000 eurot ning toetamisotsused langetatakse oktoobri lõpuks.

Rohkem infot toetusprogrammi kohta leiab Lääne-Viru Maavalitsuse kodulehelt <https://laane-viru.maavalitsus.ee/kogukondliku-turvalisuse-2015.-aasta-vaikeprojektide-toetusprogramm>.

**Läheneb noorteprojektide esitamise tähtaeg**

Kuni **1. oktoobrini**on võimalik esitada SA Archimedes Noorteagentuurile taotlusi kohalike ja rahvusvaheliste noorteprojektide elluviimiseks. Rahvusvaheliste projektideelluviimist rahastab Euroopa Liidu programm Erasmus+: Euroopa Noored.Kohalike projektideelluviimiseks saab taotleda toetust uuest pilootprogrammist [**Noortekohtumised**](http://euroopa.noored.ee/rahastus/noortekohtumised/)**.**

**ERASMUS+: EUROOPA NOORED programmist saab taotleda toetust  noorte ja noorsootöötajate rahvusvahelisteks koostööprojektideks:**

* [**Euroopa vabatahtlik teenistus**](http://euroopa.noored.ee/rahastus/euroopa-vabatahtlik-teenistus/)– võimalus kas saata Eesti noori või kaasata enda igapäevatöösse välisriigist tulevaid noori vabatahtlikke
* [**Noortevahetus**](http://euroopa.noored.ee/rahastus/noortevahetus/) – erinevatest Euroopa riikidest pärit noorte kohtumine ja ühine teemaprogrammi elluviimine
* [**Noorsootöötajate õpiränne**](http://euroopa.noored.ee/rahastus/noorsootootajate-opiranne/) –  noorsootöötajate rahvusvaheline kogemustevahetus ja täiendkoolitus
* [**Strateegiline koostöö**](http://euroopa.noored.ee/rahastus/strateegiline-koostoo/) – pikem arendusprojekt, mis võimaldab arendada ja jagada uuenduslikke praktikaid ning suurendada noortevaldkonnas tehtava töö kvaliteeti
* [**Rahvusvaheline noortealgatus**](http://euroopa.noored.ee/rahastus/rahvusvaheline-noortealgatus/)– projekt, mille algatavad ja viivad ellu noored ise, et mõni oluline teema päevakorda võtta ja maailma kasvõi killukese võrra paremaks muuta
* [**Noorte osalusprojekt**](http://euroopa.noored.ee/rahastus/noorte-osalusprojektid/) –  võimalus tõsta noorte osalust ühiskonnas ning tuua noored otsustusprotsessidele lähemale (võimalik teha ka kohalikke projekte)

**Taotlusi saab esitada** eesti ja inglise keeles **1. oktoobri pärastlõunani (kell 13.00)**.Enne “päris” tähtaega pakume taotlejatele võimalust saata oma valmimisjärgus taotlus meile 10. septembri eeltähtajaksning saada Noorteagentuuri nõustajatelt tagasidet, et oma projekti veelgi paremaks lihvida. Tutvu programmi [taotlemisprotseduuriga](http://euroopa.noored.ee/rahastus/taotlemine/) täpsemalt meie kodulehel.

Kui vajad lisatuge projekti ettevalmistamisel, ootame teid Erasmus+: Euroopa Noored projektikoolitusele [**Idee24**](http://euroopa.noored.ee/koolitused/kohalik/idee24-koolitus/)**12.-13. septembril Tallinnas.**Lisaks soovitame huvilistel tutvuda meiejuhendmaterjaliga [**„Kuidas teha rahvusvahelist koostööd Erasmus+: Euroopa Noored programmis?“**](http://euroopa.noored.ee/opimaterjalid/kasiraamatud/kuidas-teha-rahvusvahelist-koostood-erasmus-euroopa-noored-programmis/)**.**

**Noortekohtumiste** **programmist** saab taotleda toetustkohalikeks projektideks, mis edendavad Eestis elavate erineva emakeelega 11 - 16-aastaste noorte koostööd ja omavahelist suhtlemist. Toetame projekte, mis

* pakuvad noortele võimalust üheskoos mõnd neile huvipakkuvat teemat paremini tundma õppida
* toetavad noorte [võtmepädevuste](http://euroopa.noored.ee/votmepadevused/) arengut ja noorte omaalgatust
* edendavad eri keelt kõnelevate noorte omavahelist suhtlemist ja teineteisemõistmist
* aitavad kaasa avatuse ja sallivuse kasvatamisele osalejates ja ühiskonnas tervikuna

**Taotlusi saab esitada** eesti, vene ja inglise keeles **kuni 1. oktoobri südaööni**. Lisaks pakume soovijatele võimalust esitada oma projekt **20. septembri eeltähtajaks**ning saada Noorteagentuurilt tagasisidet projekti kvaliteedi tõstmiseks. Täpsemaid juhiseid taotlemisprotseduuri kohta leiate meie [kodulehelt](http://euroopa.noored.ee/rahastus/noortekohtumised/taotlemine).

Kõiki, kes tahaksid Noortekohtumiste kohta saada lisainformatsiooni, ootame [**infoseminarile**](http://euroopa.noored.ee/uudised/noortekohtumiste-infoseminar/), mis toimub **3. septembril Tallinnas**ja/või [**Noortekohtumiste** **projektikoolitustele Idee45**](http://euroopa.noored.ee/koolitused/kohalik/idee45_september2015/) **11.-13. septembril Tartus** ja **18.-20. septembril Tallinnas.**

Täiendavate küsimustega pöördu julgelt**noortekohtumised@archimedes.ee.**

**Ootame liituma Ühisnädala kavaga!**

Juba kolmandat korda toimub Kodanikuühiskonna Sihtkapitali toetusel, 23. - 29. november Ühisnädal, mille raames pööratakse igas maakonnas erilist tähelepanu kodanikuühiskonnale ning julgustatakse inimesi kodanikualgatusele. Sellel nädalal on hea võimalus midagi ette võtta või varasemalt mõttes olnud ideid ellu viia. Kõik, mis väärtustab või tutvustab teistele kodanikualgatust, koosloomist ja ühistegevust on teretulnud ning oodatud ettevõtmised ning väärivad kohta Ühisnädala maakondlikus programmis. Oma sündmuste lisamiseks saada sellest lühike kirjeldus (kuupäev, toimumisekoht, sisu, kontaktisik) arenduskeskuse MTÜ konsultandile Katrin Põllule mty@arenduskeskus.ee.

**Eesti Folkloorinõukogu Koolituskeskus kutsub koolitusele!**

Pärimuskultuuri koolitus - MINU KODUPAIGA PÄRIMUSLIK JAANIPÄEV toimub **24. septembril 2015 kell 11.00 – 16.00 Lääne-Virumaa Keskraamatukogus** (Lai tn.7, Rakvere).

Koolitusele on oodatud oma pärimuse huvilisi õpetajaid, käsitöölisi, kultuuri-, ringide, seltside juhte, eestvedajaid, külaliikumise edendajaid, maaturismi ettevõtjaid.

Rahvusvaheline pärimuspidu BALTICA 2016 peetakse jaanipühade ajal 22.-24. juuni 2016. See on pidu peo ajal. Aga kuivõrd pärimuslikud on meie tänased jaanipäevad? Mille poolest on eriline Eesti, aga ka Virumaa ajalooliste kihelkondade jaanipäeva tähistamise pärimus? Millisel jaanipeol soovite osaleda! Otsime koos vastuseid, võttes appi oma pere ja paikkonna pärimusteadmise.

Teemad

|  |
| --- |
| * Jaanipäeva üle-eestilisest kombestikust (maagiline ja meelelahutuslik jaanipäev), paikkondlikust eripärast. Kuidas tähistada oma jaanipäeva pärimuslikumalt?
 |
| * Oma pere jaanipäeva kombestiku tundmine ja kasutamine – kogume perepärimust!
* Virumaa kihelkondade jaanilaulude praktikum

 Koolituse läbiviijad: Ahto Kaasik, Timo Kalmu, regilauluansambel „Silmaline“, Kati TaalNB! Alustame kombestiku uurimist oma perekonnast! Kaasa palume veel võtta ühisele tee- ja kohvilauale kerget toidupoolistKoolitus on tasuta! Toetaja: KultuuriministeeriumRegistreerimine ja lähem teave:Ene Lukka-JegikjanEesti Folkloorinõukogu / CIOFF® Estoniaarendus- ja koolitusjuht +372 56 240 043+372 601 57 27ene.lukka-jegikjan@folkloorinoukogu.ee[www.folkloorinoukogu.ee](http://www.folkloorinoukogu.ee/) |

**Maakondlik arenduskeskus nõustab mittetulundusühinguid**

Lääne-Viru Arenduskeskus pakub kodanikuühendustele ja –algatustele tugitegevusi kogu organisatsiooni arengutsükli ulatuses, sh teemadel:
• eestvedajate inspireerimine
• organisatsiooni asutamine
• organisatsiooni tegevusvõimekuse kasvatamine
• ühingu juhtimise korraldamise nõustamine
• ühingu tegevuste rahastamise nõustamine
• ühingu projektide nõustamine
• organisatsiooni arendamine, sh ühingu arengu ja lõpetavate ühingute nõustamine

Arenduskeskus aitab kaasa kodanikuühenduste tegutsemisele maakonnas ning loob eeldused kodanikualgatuse tekkeks või arenguks. Loe lähemalt meie kodulehelt: [www.arenduskeskus.ee](http://www.arenduskeskus.ee).

Konsultatsiooni- ja infotegevusi toetab SA Kodanikuühiskonna Sihtkapital ja siseministeerium.

Lugupidamisega

Katrin Põllu

MTÜ konsultant

tel: +372 325 8028

GSM: +372 585 01 250

Skype: Katrin.Pollu

e-mail: mty@arenduskeskus.ee

SA Lääne-Viru Arenduskeskus

Fr. R. Kreutzwaldi 5

Rakvere

44314 Lääne-Virumaa

Uudiskirjast loobumisekssaada vastavasisuline teade aadressile: mty@arenduskeskus.ee



